tomron87/hebrew-wikipedia-sentences-corpus huggingface dataset:
ניתן להשתמש גם במלחי ציטרט או של אשלגן לצורך זה.
בתקופות קדומות הפיקו אשלגן חנקתי על ידי ערבוב זבל אורגני, המהווה מקור ליוני החנקה, עם מלט או אפר עצים המהווים מקור לאשלגן ואף משתן שנאסף במשתנות.
תהליך זה היה איטי מאוד ומתמשך כשנה לערך.
מאוחר יותר החלו לכרות את ה"סלפטר" במכרות של סלעי משקע ביוגניים שהיו עשירים בחנקן.
רק ב-1909 הצליח המדען פריץ הבר לפתח שיטה להפיק חנקן מהאוויר ובכך לייצר מצד אחד דשן ומצד שני נשק כימי.
מאמצע המאה ה-19 הופק אשלגן חנקתי ממרבצי מלחת במדבר אטקמה שבצפון צ'ילה.
הפקת ה"סלפטר" הצ'יליאני היווה אפילו עילה למלחמת האוקיינוס השקט בין צ'ילה לבין שכנותיה לקראת סוף המאה ה-19. לאחר שבמהלך מלחמת העולם הראשונה פותחה בגרמניה שיטה להפקה מלאכותית של אשלגן חנקתי, הצטמצמה כריית המלחת בצ'ילה בשנות ה-30 של המאה ה-20.
הייצור המלאכותי של אשלגן חנקתי נעשה באמצעות תגובה של אשלג (אשלגן כלורי) עם חומצה חנקתית:
בישראל מיוצר אשלגן חנקתי במפעל חיפה כימיקלים: מביאים אשלגן כלורי KCl לתגובה עם חומצה חנקתית בתערובת ממסים (בוטאנול ופנטנול) בה שוקע התוצר (ככל החנקות גם אשלגן חנקתי מסיס מאוד במים וקשה לשקע אותו מתמיסה מיימית לקבלת תוצר יבש).
לאחר שמופרד האשלגן החנקתי ששקע ממחזרים את שארית החומצה החנקתית (שכעת היא בתמיסה עם החומצה המלחית) על ידי מיצוי לתערובת אורגנית אחרת.
כך מופקת גם חומצת מלח HCl מרוכזת באותו תהליך.
בין הטמפרטורות 550-790°C נמצא אשלגן חנקתי בשיווי משקל עם אשלגן ניטריט KNO2
אשל מרובע (שם מדעי: Tamarix tetragyna) הוא עץ קטן או שיח ממשפחת האשליים, הצומח בבתי גידול טבעיים לחים – הן בקרקעות מלוחות והן בקרקעות שאינן מלוחות.
פריחתו מתרחשת מפברואר ועד דצמבר ועיקרה מפברואר עד אפריל.
להרחבה, ראו בערכים אשליים ואשל.
אֵשְֶל מְרֻבָּע הוא עץ קטן, שגובהו 2 עד 4 מ', בעל גזע מפותל וסות (קליפה חיצונית) חומה-שחורה.
הענפים מרובים דקים ונשירים שקצותיהם משתלשלים מטה.
העלים יושבים (חסרי פטוטרת) ובעלי צורה מוארכת.
מספר עלי הגביע, עלי הכותרת והאבקנים הוא לרוב 4, ולעיתים רחוקות 5. כל פרחי האשכול נושאים ארבעה עמודי שחלה.
הפרי הוא הלקט בן מגורה אחת.
אולם, לעומת אשל היאור, לאשל המרובע פרחים ורודים גדולים בערך פי שניים, אורכם 4 עד 6 מ"מ, ארבעה עמוד שחלה (מכאן שמו) ולא שלושה ו5 עלי כותרת ולא ארבעה.
בית גידולו של אשל מרובע הוא ביצות מלוחות בחבל הים תיכוני (מלחת נחל התנינים והנעמן) ומלחות בעלות אופק מים גבוה במדבר לאורך חופי ים המלח.
בסוג אשל נכללים כ-57 עד 73 מינים, מתוכם 13 מינים גדלים בישראל ובסביבתה.
תחום התפוצה הטבעי של הסוג משתרע על פני אפריקה, ארצות אגן הים התיכון ומשם לדרום אסיה ולאזורים הממוזגים שלה.
מאידך, משרעת תפוצתו של אשל מרובע היא ים-תיכונית וסהרו-ערבית, ונפרשת מלוב, מצרים וסיני, דרך קפריסין, לבנון-סוריה, ירדן, ישראל וערב הסעודית ועד איראן.
בישראל הוא גדל בנגב המרכזי, בדרום בקעת הירדן, במלחות שסביב ים המלח ועד צפון בקעת הירדן, וכן בעמק עכו ובשרון.
אשלג הוא שם כללי למספר תרכובות המכילות אשלגן.
רוב התרכובות הן מלחים (למעט אשלגן הידרוקסידי).
השימוש העיקרי באשלג הוא לדישון, באמצעותו מקבלים הגידולים את האשלגן הדרוש לצמיחתם.
האשלג משפר את התפתחות הצמחים ומגדיל את עמידותם למחלות.
אשלגן כלורי הוא הנפוץ ביותר לדישון ומצוי גם בים המלח.
הפקת האשלג בעולם מתבצעת ברובה במכרות שבהם כורים סילביט – המינרל העיקרי שממנו מפיקים אשלג.
במתקן ליד המכרה מתבצעת הפרדת האשלג מן הסילביט.
אשלג מסוג אשלגן קרבונט מופק בתהליך שרֵפת עץ והוצאת האשלג מן האפר באמצעות מים.
במפעלי ים המלח שבישראל האשלג בתצורת אשלגן כלורי הוא אחד התוצרים העיקריים, ולחברה יתרון טבעי בהפקתו.
שיטת ההפקה מבוססת על אידוי מים בבריכות אידוי רדודות שנמצאות בחלקו הדרומי של ים המלח.
יתרונו המקורי של אזור זה היה במים הרדודים יחסית שהפכו את האידוי הטבעי לישים.
יתרון נוסף הוא קיומה של קרינת שמש כמעט כל ימות השנה.
ריכוז האשלגן הכלורי במימי ים המלח הוא 1.2%.
תוצר הביניים של האידוי בבריכות הוא המינרל קרנליט (KMgCl3·6(H2O)).
הקרנליט נשאב כתרחיף (תמיסה + מוצק) בצינורות ומעובד במכונות במפעל.
בשיטת הפקה זו מתקבלים תוצרים בהשקעה מועטה יחסית לכריית המחצבים מהקרקע.
עיקר העלות הכספית היא בהפקת האשלג מהקרנליט הכרוכה בצריכת אנרגיה רבה.
רוב ההפקה בעולם בשיטה זו מתבצעת במפעלי ים המלח ובכך יתרונם הכלכלי.
מפעלי ים המלח מפיקים מדי שנה יותר מ-3.5 מיליון טונות אשלג.
גם מפעלי האשלג בירדן מפיקים אשלג בצורה דומה.
מתחילת המאה ה-21 מסתמנת מגמה של גידול בביקוש לאשלג על רקע גידול בצריכה של דגנים, הן כמזון לבני אדם והן להזנת בעלי חיים.
הגידול בצריכה נובע ממעבר של מדינות מתפתחות לצריכה מוגברת של בשר לסוגיו.
לייצור קילוגרם בשר נדרשת כמות דגנים גדולה פי כמה.
מאפיין נוסף של התקופה הוא שימוש בדלקים מן הצומח על רקע עליית מחירי הנפט.
שימוש זה מביא להגברת צריכת הדגנים שלא למזון, בעיקר בארצות הברית בה הגיעה צריכת התירס לצורך ייצור אתנול לכ-20% מהתפוקה בעונת 2006/2007.
היצרנית הגדולה בעולם של אשלג היא חברת פוטאש ססקצ'ואן הקנדית, המייצרת כ-16 אחוז מהייצור העולמי, ובעלת כושר ייצור של 11 מיליון טונה לשנה (2007).
חברות רוסיות ובלארוסיות פועלות אף הן בתחום.
היצרנית השנייה בעולם, בלארוסקלי מבלארוס, מייצרת כ-15% מהתצרוכת העולמית, ואחריה מוזאיק, בעלת מכרות בקנדה וארצות הברית, המייצרת כ-13%.
K+S הגרמנית מייצרת 11%, וסילביניט הרוסית 10%.
חברת כימיקלים לישראל, חברת האם של מפעלי ים המלח, מייצרת כ-9% מתצרוכת האשלג בעולם (כ-5 מיליון טונות) בכל מפעלי התשלובת בעולם, וזה מציב אותה במקום השישי מבין יצרני האשלג בעולם.
בכוונת החברה להגדיל את כושר הייצור לכ-6 מיליון טונה בשנה.
על פי הערכות אנליסטים הקמת מכרה חדש כרוכה בעלות של כמיליארד דולר לכל מיליון טונות של תפוקה שנתית.
הצרכנית הראשית של אשלג בעולם היא סין; על פי ההערכה היא צורכת כ-10 מיליון טונה בשנה, ואחריה ברזיל.
הצריכה העולמית עולה בכ-3% בשנה.
על רקע עליית מחירי הסחורות בשוקי העולם בשנת 2007, ובפרט מחירי התבואות, הרקיעו גם מחירי האשלג לשיאים חדשים בשנה זו: מחיר טונה אשלג, שנע שנים רבות סביב 100 עד 200 דולר לטונה, זינק והגיע לרמות של 800 עד 850 דולר לטונה, ובחוזים בודדים אף יותר.
עליית המחירים הביאה גם את רווחי היצרניות, ובכללן כי"ל, לרמות שיא.
מגמה זו נקטעה עם פרוץ המשבר העולמי ב-2008, ובתחילת 2009 צנחו מחירי האשלג לסביבות 300 דולר לטונה.
זינוק זמני נרשם עקב משבר שרשרת האספקה בשל מגפת הקורונה בין אביב 2021 לאביב 2023, שבשיאו הגיעו המחירים ל 1,200 דולר לטונה (אפריל 2022).
קנדה מחזיקה בעיקר עתודות האשלג המוכחות בעולם עם כ-38%, ואחריה רוסיה עם כ-33%.
אשלגן הידרוקסידי או אשלגן קאוסטי הוא בסיס חזק.
לאשלגן הידרוקסידי שימושים רבים בתעשייה, רובם מנצלים את תגובותיו עם חומצות ואת תכונותיו כחומר איכול.
בשנת 2005 יוצרה בעולם כמות של כ-700 עד 800 אלף טון מן החומר.
לאשלגן הידרוקסידי מגוון שימושים בתעשייה, בהם ייצור של סבון נוזלי בריכוז גבוה יחסית של חומר פעיל, אלקטרוליט בסוללת אלקליין והכנה של ביו-דיזל.
נוסף על כך משמש אשלגן קאוסטי חומר הפעיל במסירי שומנים רבים (כגון חומר לניקוי תנורים).
בזמן העתיק הופק אשלגן הידרוקסידי בעזרת אפר עץ וסיד:
במשך ההיסטוריה יוצר אשלגן הידרוקסידי על ידי הוספה של לתמיסה מרוכזת של סידן הידרוקסידי.
הריאקציה בין שני המלחים (מטתזה) מביאה להיווצרות סידן פחמתי מוצק ושקיעתו בתחתית הכלי, ולהיווצרות אשלגן הידרוקסידי כתמיסה הנוזלית שבכלי.
סינון הסידן הפחמתי המוצק מן התמיסה והרתחת התמיסה הנוזלית מביאים להפקת אשלגן הידרוקסידי מוצק.
שיטה מודרנית שהומצאה במאה ה-19 ליצירת אשלגן הידרוקסידי:
אשלגן הידרוקסידי נמכר בדרך כלל בכדורים או בחתיכות קטנות שקופות למחצה.
כאשר האשלגן ההידרוקסידי מומס במים, הוא פולט חום רב בתהליך אקסותרמי.
תמיסות מימיות מרוכזות של KOH נקראות לעיתים "תמיסות אשלגן".
KOH מוצק איננו מתייבש בקלות, אפילו בטמפרטורות גבוהות.
בטמפרטורות גבוהות KOH מתגבש במבנה הגבישי של מלח בישול (NaCl).
קבוצת ה--OH מאבדת את צורתה במהירות או באקראי, כך שקבוצת ה-− OH היא אניון (יון בעל מטען שלילי) כדורי ברדיוס 1.53Å (שנמצא בין הרדיוס של יון הכלור, −Cl, והרדיוס של יון הפלואור, −F).
בטמפרטורת החדר קבוצות ה-− OH מסודרות כאשר המרחק של קטיוני האשלגן +K ואניוני ההידרוקסיל -OH נעים בין 2.69Å ל-3.15Å.
מרחק זה תלוי בסידור של קבוצות ה--OH.
אשלגן הידרוקסידי יוצר מונוהידראט KOH • H2O, דוהידראט KOH • 2H2O, וארבע הידראט KOH • 4H2O.
כמו נתרן הידרוקסידי (NaOH) גם לאשלגן ההידרוקסידי יציבות תרמית גבוהה.
הודות ליציבותו הגבוה ונקודת ההתכה היחסית נמוכה שלו, KOH מגיע לרוב כגושים קטנים בצורות אשר שטח הפנים שלהן נמוך ומאפשר שימוש נוח ויעיל.
כ-121 ג' של KOH נמסים ב-100 מ"ל של מים בטמפרטורת החדר, לעומת 100 ג' של NaCl עבור אותה כמות מים באותה טמפרטורה.
לכן KOH מסיס מעט יותר מ-NaOH.
כוהלים בעלי מסה מולקולרית נמוכה, כגון מתנול, אתנול ו, יכולים לשמש גם הם ממיסים טובים.
אלו משתתפים בתגובות סתירה, לדוגמה:
בגלל זיקתו הגבוהה למים מתפקד האשלגן ההידרוקסידי כחומר סופג.
לעיתים נעשה בו שימוש לייבוש ממיסים בסיסיים, במיוחד אמינים ופירידין.
KOH בתור נוקלאופיל בכימיה אורגנית
KOH, כמו NaOH, מתפקד בתור מקור של − OH – אניון נוקלאופילי במיוחד (בעל משיכה חזקה לגרעין), המושך קשרים פולריים בתרכובות אורגניות ואי-אורגניות.
תמיסה של KOH במים מבצעת פעולת ספוניפיקציה על אסטרים:
כאשר R הוא שרשרת ארוכה, התוצר נקרא סבון אשלגני.
תוצאה זו מושגת על ידי המגע ה"שמנוני" של KOH.
שומנים על העור מומרים בזריזות לסבון וגליצרול.
כאשר מומס KOH משמש להחלפה של הלידים.
תגובה כזאת שימושית במיוחד ליצירה של פנול מתאים עבור מגיב ארומטי נתון.
בהתאם לתכונתו של KOH כי הוא מגיב עם חומצות וגם נקשר עם תחמוצות.
לכן KOH קושר עם צורן דו-חמצני על מנת ליצור אשלגן צורני (Potassium silicate).
KOH מגיב עם פחמן דו-חמצני ויוצר אשלגן ביקרבונט:
מבחינה היסטורית KOH יוצר על ידי הוספה של אשלגן קרבונט (K2CO3) אל תמיסה חזקה של סידן הידרוקסידי (Ca(OH)2).
תגובת המטתזה יוצרת משקע של סידן קרבונט, דבר הגורם להישארות של KOH בתמיסה:
אחרי סינון של הסידן קרבונט והרתחה של התמיסה נקבל KOH.
שיטת ייצור זו נשארה פופולרית עד סוף המאה ה-19, אך באותה תקופה הוחלפה השיטה הנ"ל לשיטה הנוכחית שבה משתמשים באלקטרוליזה של תמיסות של אשלגן כלורי.
השיטה זהה לשיטת הייצור של נתרן הידרוקסידי (ראה: תהליך כלור-אלקלי):
כתוצר לוואי נוצר גז מימן על הקתודה.
במקביל, אניון של כלור, −Cl, מתחמצן ויוצר גז כלור כתוצר לוואי.
הפרדה פיזית של האנודה והקתודה בתהליך זה היא חיונית למניעת היווצרותה של חומצה הידרוכלורית.
KOH ו-NaOH שימושיים בתעשייה במגוון של מוצרים ותהליכים.
NaOH לעיתים מועדף על פני KOH בגלל עלותו הזולה יחסית.
רבים ממלחי האשלגן מיוצרים על ידי תגובות סתירה הכוללות KOH.
מלחי אשלגן כמו אשלגן קרבונט (K2CO3), אשלגן ציאניד (KCN), אשלגן פרמנגנט (KMnO4), אשלגן זרחן (KH2PO4, K2HPO4, K3PO4) וחומרים צורניים שונים, מוכנים על ידי הוספה של KOH לתחמוצות או לחומצות.
המסיסות הגבוהה של אשלגן זרחתי היא תכונה שימושית בתחום הדישון.
"סבוני אשלגן" הם סבונים רכים יותר מסבונים המיוצרים מנתרן הידרוקסידי, אך נפוצים פחות.
הספוניפיקציה של שומנים עם KOH משמשת דרך הכנה של הסבונים האשלגניים.
בזכות רכותם של סבונים אלו ומסיסותם הגבוהה, סבוני אשלגן אינם דורשים הרבה מים כדי להיות נוזליים, ולכן יכולים להכיל יותר פקטורי ניקיון מאשר סבוני נתרן.
KOH נוזלי משמש אלקטרוליט בסוללות אלקליין המבוססות על ניקל-קדמיום, ניקל-מימן, ומנגן דו-חמצני-אבץ.
אשלגן הידרוקסידי מוליך חשמל טוב יותר ולכן מועדף על פני נתרן הידרוקסידי.
בטויוטה פריוס לדוגמה סוללת הניקל מתכת-הידריד עושה שימוש באשלגן הידרוקסידי ובנתרן הידרוקסידי.
סוללות ניקל-ברזל משתמשות גם הן באלקטרוליט של אשלגן הידרוקסידי.
המרכז הלאומי למידע ביוטכנולוגי כתב על השימוש ב-KOH כך: KOH משמש כמעבה אוכל, מווסת pH ומייצב אוכל.
לפי ה-FDA KOH נחשב בטוח לאכילה בתור מקור אוכל ישיר לבני אדם.
כמו נתרן הידרוקסידי, לאשלגן הידרוקסידי יש שימושים נוספים רבים.
רובם המכריע מסתמך על היותו בסיס חזק ועל יכולתו לפרק מגוון רחב של חומרים.
לדוגמה, בתהליך הקרוי "קרמציה כימית" או "רזומציה" אשלגן הידרוקסידי מזרז את פירוקן והירקבותן של רקמות רכות ומשאיר מאחוריו עצמות בלבד ורקמות קשות אחרות.
אנטמולוגים הרוצים לחקור את המבנה האנטומי של חרקים יכולים להשתמש בתמיסה מימית של 10% של KOH.
אשלגן הידרוקסידי שמיש ביותר בתרכובות המיועדות לניקוי ולחיטוי של משטחים וחומרים אך עליהם להיות עמידים בפני החלודה ש-KOH עלול ליצור.
KOH משמש בתהליך הייצור של שבבים מוליכים למחצה.
KOH משמש לרוב המרכיב הפעיל הראשי בתכשירים להסרת עור יבש בתחום המניקור והאסתטיקה.
מכיוון ש-KOH פוגע בעור ובעיקר בזקיקי שערות, החומר משמש להסרה של פרווה מעורות.
ראשית טובלים את העור בתמיסה מימית של KOH כדי להכין אותו לשלב הסרת הפרווה.
אותו אפקט יכול לשמש להחלשת שיער אנושי לצורך גילוח.
ואכן מוצרי גילוח מכילים לעיתים KOH, וזאת משום ש-KOH הוא חומר היגרוסקופי.
ה-KOH פוגע בעור סביב זקיקי השיער ולכן מרחיב אותם.
תופעה זו מאפשרת (בזכות תכונת ההיגרוסקופיות) למים להימשך לתוך זקיקי השיער, וכך נגרם נזק נוסף לאותה השערה.
במצב הזה גילוח השערה קל הרבה יותר.
נוסף על כך KOH משמש לזיהוי מינים מסוימים של פטריות.
ניתן לשים תמיסה מימית של KOH בריכוז של 3%–5% על הפטרייה.
לאחר מכן צבעה של הפטרייה יכול להשתנות (אף שלא בהכרח).
אשלגן הידרוקסידי ותמיסותיו עלולים לגרום גירוי של העור ואף להזיק לעור ולרקמות.
האשלג נחשב לאחד מאוצרות הטבע העיקריים של מדינת ישראל.
שיעור האשלג בים המלח מגיע ל-7.26 גרם לליטר.
בשנת 1902 חזה בנימין זאב הרצל את הפקת המחצבים מים המלח "...מי המינרלים העשירים בברום, גופרית ותרכובות זרחניות...".
הצעדים המעשיים הראשונים נעשו על ידי זלמן דוד ליבונטין אשר עמד להסדיר כי היישוב היהודי בארץ ישראל יקבל את הזיכיון לניצול אוצרות הימה ובקעת הירדן כבר בשנת 1905. בשנת 1911 משה נובומייסקי בדק את מי ים המלח ותכנן, בין השאר, להפריד את המלחים השונים ולהפיק אשלגן וברום.
ברם, את הצעד המעשי הראשון להפקת האשלג עשה מייג'ור תומאס גרגורי טאלוק.
תוך כדי עבודתו בתעשייה הצבאית הבריטית נודע לו כי מחיר האשלגן בעולם הרקיע שחקים.
בשנת 1918 נודע לו, לגמרי במקרה, מפי ידידו, שים המלח מכיל כמויות ניכרות של החומר הגולמי ממנו מופק האשלגן.
הוא פנה לשר המלחמה הבריטי ובקש כי בתום המלחמה יינתן לו הזיכיון.
ואכן הובטח לו שכך יהיה.
משה נובומייסקי אף הוא פנה בבקשה לקבלת הזיכיון, ולאחר שהמנדט על ארץ ישראל ניתן לבריטניה הוחלט במשרד המושבות הבריטי להעניק את הזיכיון לשניהם.
הם הקימו את חברת אשלג ארץ-ישראלית, החלו בהפקה בשנת 1930. החברה פעלה עד מלחמת העצמאות.
בשנת 1952 זכויות ההפקה נמסרו למפעלי ים המלח.
בשנת 2007 מפעלי ים המלח הפיקו יותר מ-2.5 מיליון טונות אשלג.
חכירת בקעת הירדן וים המלח
זלמן דוד ליבונטין, לאחר פתיחת סניף בנק אנגלו-פלשתינה, לימים בנק לאומי לישראל בירושלים, בשנת 1905, בא במשא ומתן עם הפחה העות'מאני בירושלים, רשיד ביי, וגיבש עמו הצעה לקבלת זיכיון בתנאים הבאים:
ליבונטין שילם 1,000 לירות טורקיות עובר הטיפול לשלטונות באיסטנבול אחרי שלושה חודשים הוא קבל מכתב מההסתדרות הציונית לפיו "אנחנו כולנו פה חושבים, שיותר טוב שלא יצא עניין זה לפועל.
על ידי השתדלויות בעניין זה רק נזיק לעבודתנו בעניינים אחרים שם, כלומר באיסטנבול.
ואל נא ידאג אם מעניין זה לא יצא כלום".
חברת אשלג ארץ-ישראלית (Palestine Potash Limited), נרשמה באנגליה ב-31 באוקטובר 1929 במטרה העיקרית לנצל את המינרלים של ים המלח.
החברה הוקמה על סמך זיכיון שניתן לה על ידי ממשלת המנדט וממלכת ירדן, ב-31 בינואר 1931. מנהליה של החברה היו: משה נובומייסקי ותומאס גרגורי טולוק.
בשנת 1930 הוקם המפעל בצפון ים המלח ושנה אחרי זה היא החלה לשווק אשלג וברומין.
בשנת 1934 היא יזמה את הקמת המפעל בדרום לאחר שהתברר כי בצפון ים המלח אין ברשותה די קרקעות לבניית הבריכות הדרושות לשם הפקת האשלג.
וכן יוחסה חשיבות לעובדה כי המפעל בדרום קרוב למקור מים מהעיירה א-סאפי שמדרום-מזרח לים המלח, בתחום ממלכת ירדן.
לאחר שלוש שנים המפעל בדרום ייצר 80,000 טון אשלג בשנה.
בשנות מלחמת העולם השנייה גדלה התוצרת משנה לשנה באופן ניכר.
תחזית סוכני המכירות של החברה קבעה כי "יש יסוד להניח שיעלה ביד החברה להוסיף ולהחזיק בימי שלום ברוב השווקים שהיא מצאה".
ב-19 וב-20 במאי 1948 פונה האתר הצפוני בצי של כלי שיט קטנים אל אתר החברה בסדום.
ב-22 במאי המפעל נהרס כליל בידי אנשי הלגיון הערבי.
היה זה לאחר שנכשל משא ומתן שנוהל מאז תחילת מלחמת העצמאות עם המלך עבדאללה על יצירת אזור נייטרלי שיבטיח את הגנת המפעלים,
בנובמבר 1948 מינתה הממשלה הזמנית ועדה כדי לבדוק את פעולת חברת האשלג.
הוועדה שמונתה פעלה לסילוק ההשפעה הבריטית על החברה ולשינוי תנאי הזיכיון שהיה בידי חברת האשלג.
בחודש דצמבר 1951 החליטה ממשלת ישראל להקים חברה חדשה, חברת מפעלי ים המלח בע"מ.
החברה החדשה רכשה ביולי 1952 את כל הנכסים של חברת האשלג.
לאחר שיתוק המפעל, בדרום ים המלח, במשך חמש שנים, בשנת 1952 - מפעלי ים המלח החלו בהפקת אשלג ומינרלים אחרים מים המלח.
בשנת 1958, לאחר ביצוע סקרים הנדסיים נרחבים ביוזמת מנהל המפעל מרדכי מקלף והמדען מ.
כהנר נקבעו מגמות פיתוח אוצרות ים המלח.
בשנת 1975 - ייצור אשלג עולה על 1 מיליון טון בשנה.
בשנת 1980 - מפעלי ים המלח החלו בבניית מתקנים המיישמים את תהליך הגיבוש הקר של האשלגן.
בשנת 1986 - ייצור אשלג עולה על 2 מיליון טון בשנה ובשנת 2007 מפעלי ים המלח הפיקו יותר מ-2.5 מיליון טונות אשלג.
עתודות האשלג של ישראל עמדו על 40 מיליוני טונות נכון לשנת 2010, והיא כורה 2-2.5 מיליוני טונות אשלג בשנה, כך שגמר עתודות האשלג של ישראל, ללא גידול בתפוקה, יתרחש עד שנת 2030.
לישראל יש עתודות פוספטים של 1.5-2 מיליארד טונות, שמהוות 1% מעתודות הפוספט בעולם.
בכל שנה כורה ישראל כמות של 7 מיליון טונות סלע פוספט ומופקים מהם 3.5 מיליון טונות של פוספט מועשר.
התפוקה העולמית השנתית עמדה על 145 מיליון טונות פוספט בשנת 2005 וישראל מפיקה 2% מהתפוקה העולמית.
על פי מגמות אלה, ישראל תחסל כמעט לגמרי את עתודות הפוספט שלה בתוך 25 שנה, עד 2037. קיימים שדות נוספים כמו שדה בריר ליד ערד שיכולים להמשיך את הכרייה למשך עוד מספר שנים עד 10 שנים, כלומר ישראל תכלה את עתודות הפוספט שלה עד 2047.
אשלגן כלורי הוא תרכובת גבישית מוצקה המורכבת מיונים של אשלגן וכלור המסודרים כסריג יוני.
התרכובת במצבה הטבעי היא חסרת ריח וצבעה לבן.
לאשלגן כלורי מגוון שימושים, בין היתר הוא משמש כדשן כימי, כתרופה לטיפול בהיפוקלמיה, כתחליף למלח בישול וכן משמש בזריקות קטלניות בעת הוצאות להורג בכמה מדינות בארצות הברית.
אשלגן כלורי הוא אחת מתרכובות האשלגן הנקראות אשלג, והוא מופיע במכרות אשלג כמינרל סילביט, שהיא הצורה הגבישית שלו, או כסילביניט, מינרל המכיל גם נתרן כלורי.
בימות מלוחות מופיעה התרכובת בתוך המינרל קרנליט והפקתה מתבצעת על ידי הפרדתה מהמגנזיום הכלורי המהווה אף הוא רכיב במינרל.
במי ים המלח הרמה הטבעית של האשלגן הכלורי היא כ-1.2%, המהווה חלק קטן מהמלחים בימה, ששיעורם מגיע לכ-34%.
במונחי מולים ריכוז האשלגן הכלורי הוא 0.188 מולים לליטר, לעומת הנתרן הכלורי שריכוזו במי הימה גבוה בהרבה - 1.66 מול לליטר.
לתרכובת שימושים רבים כשהשימוש המוביל הוא בדישון.
בשנת 1861 קיבל אדולף פרנק פטנט על דשן מבוסס אשלגן כלורי.
אשלגן כלורי משמש גם בתעשיית התרופות, עיבוד מזון, תחליפי מלח בישול, מטלורגיה, טקסטיל ודפוס והוצאה להורג בזריקת רעל.
אשלגן כלורי הוא התרכובת הנפוצה ביותר בין תרכובות האשלגן, המשמשות לדישון, והקרויות אשלג.
הוא משמש הן לדישון ישיר והן כבסיס לייצור דשנים מורכבים, בעיקר על בסיס זרחן.
מקובל למדוד את תכולת האשלגן בדשנים כשווה הערך במונחי K2O - אשלגן חד-חמצני.
לפי גישה זו, 1.64 קילוגרם של אשלגן כלורי שווי ערך לקילוגרם אחד של K2O.
אשלי מישל גרין היא שחקנית קולנוע ודוגמנית אמריקאית, ידועה בעיקר בשל משחקה בסדרת סרטי "דמדומים".
גרין נולדה בג'קסונוויל, פלורידה שבארצות הברית, למשפחה מרקע נוצרי.
הוריה הם מישל (לבית טייטום) וג'ו גרין.
יש לה אח בוגר בשם ג'ו.
בגיל 17 עזבה את בית הספר ועברה לגור לבדה בלוס אנג'לס במטרה לפתח קריירת משחק.
תחילה, רצתה להיות דוגמנית אך נאמר לה שאינה גבוהה מספיק, לאחר שלקחה שיעורי משחק הבינה כי זה התחום בו היא מעוניינת להתמקד.
ב-2006 החלה להופיע במספר סדרות טלוויזיה ביניהם: "ג'ורדן", "מד טי.וי" ו"תשוקה", שם גילמה את דמותה של רינטה למשך 7 פרקים.
פריצת הדרך הראשונה של גרין הייתה בשנת 2008 כאשר גילמה את אליס קאלן בת למשפחת הערפדים ואחותו של אדוארד קאלן בסרט "דמדומים", שמבוסס על ספרה של סטפני מאייר.
היא המשיכה לגלם את אליס קאלן גם בסרטי ההמשך, "דמדומים 2: ירח חדש", "דמדומים 3: ליקוי חמה", "ודמדומים 4: שחר מפציע - חלק ראשון" והמשיכה לסרט החמישי והאחרון בסדרה "דמדומים 4: שחר מפציע - חלק שני".
אשלי גילמה את מישל בקהם בסרט הדרמה "סקייטלנד" שיצא בשנת 2010. כמו כן, שיחקה בסרטים: "שרינק", "ליבו של קונור", "חמאה", "קיץ של דם".
ב-2012 הופיעה בסרט הנעורים "LOL" לצידה של מיילי סיירוס.
בשנת 2014 שיחקה בתפקיד ראשי בסרט האימה "קריסטי", שמספר על תלמידת קולג' (גרין) שבחג ההודיה נשארת בקמפוס ומוצאת את עצמה מאוימת ומותקפת על ידי כת.
הסרט הוקרן בבכורה בפסטיבל הסרטים של לונדון ב-14 באוקטובר 2014.
בשנת 2016 הצטרפה לקאסט העונה השלישית של סדרת הדרמה המשטרתית "חוצה את הקווים" בדמותה של מיה רוצ'לנד, צעירה המחפשת נקמה באיתן ולא תפסיק עד שתשיג.
ב-2017 שבה לשחק בעונה הרביעית של הסדרה.
בשנת 2018 שיחקה במותחן האקשן "איש התאונות" בכיכובו של סקוט אדקינס.
בשנת 2019 גילמה את העיתונאית אבי האנטסמן בסרט הדרמה הביוגרפי "פצצה".
מגזין "פיפל" הכריז על אשלי גרין כאחת הנשים היפות בעולם לשנת 2010. הצטלמה לשערים של המגזינים "Nylon" ו-"Seventeen".
ב-2005 השתתפה בקליפ לשיר "Lyudi Invalidy" סינגל מתוך אלבומם השני בשפה הרוסית של ההרכב "ט.א.ט.ו.".
ב-2015 תרמה את קולה למשחק הווידאו "באטמן ארקהם נייט", שם דיבבה את באטגירל.
בשנת 2009, תמונות עירום של גרין התפרסמו ברחבי האינטרנט.
עורכי הדין שלה איימו לתבוע אתרים שונים שיפרסמו את התמונות.
בשנת 2010, קיבלה גרין את "פרס אייקון האופנה" ב-Life's Young Hollywood Awards, וכן פרס מטעם קרן "PETA" לייצוג של חברת Avon ובדיקתם על מדיניות בעלי חיים.
החל משנת 2013, גרין מנהלת מערכת יחסים עם מנחה הטלוויזיה האוסטרלי-לבנוני פול ח'ורי (אנ') ובדצמבר 2016 הם התארסו.
הם התחתנו ב-6 ביולי 2018 בסן חוזה שבקליפורניה.
בספטמבר 2022 נולדה בתם הבכורה.
+שנהסדרהתפקידהערות2006ג'ורדןאן רפפורטפרק: "The Elephant in the Room"מד טי.ויאמברפרק: "#11.17"Desire רנטה7 פרקים2008שארקנטלי פברפרק: "Partners in Crime"2012-2011פאן אםאמנדה מייסון5 פרקים2017-2016חוצה את הקוויםמיה רוקלנדתפקיד ראשי; (עונות 4-3); 17 פרקים2019סטפ אפ: הסדרהנינה סנדרססדרת רשת; 4 פרקיםChristmas on My Mindלוסי לובאטסרט טלוויזיה של הולמרק2020A Little Christmas Charmהולי
אשלי ג'אד היא שחקנית קולנוע ופעילה פוליטית אמריקאית מועמדת שני פרסי גלובוס הזהב ושני פרסי אמי.
התפרסמה בזכות תפקידיה בסרטים "סיכון כפול" ,"יום ולילה", ו"פיית השיניים".
נולדה בשם אשלי טיילר סימינלה (Ashley Tyler Ciminella) בלוס אנג'לס, קליפורניה שבארצות הברית, למשפחה מרקע נוצרי.
אמה היא זמרת הקאנטרי נעמי ג'אד, ואביה הוא מייקל סימינלה.
אחותה וינונה ג'אד גם היא זמרת קאנטרי.
ג'אד היא קרובת משפחה רחוקה של השחקנים אנדרו ואליזבת שו.
לאחר גירושיי הורייה עברה ג'אד עם אמה ואחותה לקנטקי .
בשל קשיי הסתגלות נאלצה ג'אד לעבור כ-13 בתי ספר לפני שהתקבלה לאוניברסיטת קנטקי, שם למדה בין השאר תיאטרון וצרפתית.
לאחר שסיימה את לימודייה ללא תואר עברה ג'אד להוליווד כדי ללמוד ולפתח קריירת משחק.
ב-2007 השלימה ג'אד באיחור של 17 שנים את התואר שלה בצרפתית.
בשנת 1991 הופיעה בשני פרקים של הסדרה מסע בין כוכבים: הדור הבא ואז קיבלה את תפקידה הראשון בסדרת הדרמה "אחיות" שם הופיעה במשך שתי עונות.
ג'אד צלחה את האודישן הקולנועי הראשון שלה לתפקיד ראשי ב-1993 ושיחקה את הנערה רובי בדרמה "רובי בגן עדן", הופעה עלייה זכתה ג'אד בפרס אינדפנדנט ספיריט.
לאחר שנחשפה לראשונה בתפקיד ראשי קיבלה ג'אד תפקידי משנה בסרט הפשע "היט" (1995) בתור שרלין אשתו של הפושע כריס שירליס (ואל קילמר), בקומדיה "עישון" (1995) ובדרמה המשפטית "עת להרוג" (1996) בתור קרלה אשתו של עורך הדין ג'ק בריג'נס (מתיו מקונוהיי).
בשנת 1996 ג'אד שיחקה את נורמה ג'יין לצידה של זוכת האוסקר מירה סורבינו בהפקה הטלוויזיונית של הHBO "נורמה ג'יין ומרילין" והועמדה לפרס אמי ולפרס גלובוס הזהב לשחקנית הטובה ביותר במיני-סדרה או סרט.
בשנת 1998 שיחקה בסרט הדרמה "סיימון בירץ'" בדמות אמו של הילד ג'ו ונוטוורת' (ג'וזף מאזלו).
בשנת 1999 הופיעה במותחן שובר הקופות "סיכון כפול" לצידו של טומי לי ג'ונס בתפקיד אליזבת פרנסוס המואשמת ברצח בעלה.
בשנת 2000 הופיעה לצידה של נטלי פורטמן בקומדיה "מפתח הלב" ובשנת 2001 הופיעה לצידו של יו ג'קמן בקומדיה "מישהו כמוך".
בשנת 2002 ג'אד שיחקה את הצלמת האיטלקייה טינה מודוטי בדרמה הביוגרפית "פרידה".
ג'אד שיתפה פעולה עם זוכה האוסקר מורגן פרימן בשלושה סרטים "חתום בנשיקה" (1997) בתור החטופה קייט מקת'ירן, "זהות שאולה" (2002) בתור עורכת הדין קלייר קובליק ובסרט "סיפורו של דולפין" (2011).
בשנת 2004 ג'אד קיבלה מועמדות לפרס גלובוס הזהב לשחקנית הטובה ביותר בסרט קומדיה או מוזיקלי על הופעתה בתפקיד לינדה לי תומאס, אשתו של המלחין קול פורטר (קווין קליין) בדרמה המוזיקלית "לילה ויום".
בשנת 2007 גילמה את הדמות הראשית בסרט האימה "באג".
בשנת 2010 שיחקה בפנטזיה הקומית "פיית השיניים" בתור קרלי חברתו של שחקן ההוקי דרק תומפסון "פיית השיניים" (דוויין ג'ונסון).
בשנת 2012 שיחקה בתפקיד ראשי בסדרה "היעלמות" (Missing) כבקה (רבקה) וינסטון, הנשאבת לעברה כסוכנת CIA עקב היעלמותו של בנה מייקל, ועל תפקידה קיבלה מועמדות לפרס אמי לשחקנית הטובה ביותר במיני-סדרה או סרט.
בשנת 2016 שיחקה בסרט הקומי "החופשה הראשונה" לצידם של זואי דויטש, דמיאן ביצ'יר ורנדי קוטור.
בין השנים 2001–2013 הייתה ג'אד נשואה לנהג המרוצים הסקוטי דריו פרנצ'יטי, הם נישאו בטקס בטירה בסקוטלנד והעבירו את זמנם בין סקוטלנד לחווה שלהם שבעיר פרנקלין, טנסי.
ג'אד שהתה במרכז טיפולים מיוחד בטקסס במשך למעלה מחודש בשל בעיות דיכאון, התבודדות וחוסר שינה, באותו המוסד שהתה גם אחותה של ג'אד שסבלה מבעיות אכילה.
ג'אד קיבלה תואר של כבוד ממכללת אוניון והוציאה ב-2010 תואר במנהל ציבורי מבית הספר לממשל ע"ש ג'ון פ.
ג'אד היא גם פעילה הומניטרית הפועלת ודוברת להעלאת מודעות מחלת האיידס ברחבי העולם, ביקרה במקומות התחלואה הקשים ביותר לרבות במדינות אפריקה.
התשוקה של דארקלי נון (1995)
נורמה ג'ין (1996) - סרט טלוויזיה של HBO
מסע בין כוכבים: הדור הבא (1991)
אשלי ויקטוריה בנסון היא שחקנית, דוגמנית וזמרת אמריקאית.
בנסון התפרסמה בזכות דמות האנה מרין שאותה גילמה בסדרת הטלוויזיה "שקרניות קטנות".
בנסון נולדה וגדלה באנהיים הילס, קליפורניה שבארצות הברית.
יש לה אחות גדולה בשם שיילין.
בגיל שלוש היא החלה לרקוד ריקוד תחרותי בבלט, ג'אז והיפ הופ, וכן הופיעה במספר מקהלות זמר.
בגיל חמש דגמנה בקטלוגי ריקוד, בגיל שמונה הוחתמה בסוכנות הדוגמנות "פורד מודלס".
בתקופה זו הופיעה בתפקיד קטן בפרק בסדרה "זואי 101", והופיעה בקליפ "That Girl" של להקת NLT.
משנת 1999 הופיעה בנסון במספר פרסומות והחלה להופיע יותר בסרטים ובסדרות טלוויזיה.
בשנת 2004, בגיל 15, החלה להופיע בסדרת הטלוויזיה היומית "ימי חיינו", ועד שנת 2007 היא גילמה בסדרה את אביגיל "אבי" דוורו, בתם הבכורה של ג'ק דוורו וג'ניפר הורטון.
בנסון הופיעה בתפקיד קטן בסרט הקומי "פתאום 30" (2004).
ב-2007 כיכבה בתפקיד הראשי בסרט "מעודדות צמודות 4", בתפקיד קרסון.
ב-2008 הופיעה בפרק בסדרה "על טבעי", באותה שנה כיכבה בשני סרטים "החדר של בארט" ו"חמש הנפלאים: שערוריית המעודדות מטקסס", ב-2009 הופיעה בסדרת הטלוויזיה של רשת ABC, "איסטוויק", בה גילמה את מיה, בתה של רוקסי טורקולטי (רבקה רומיין).
משנת 2017, בנסון משתפת פעולה עם מותג המשקפיים Privé Revaux בעיצוב ושיווק של משקפי שמש בשוק הצעירות והצעירים, לצד השחקנים ג'יימי פוקס והיילי סטיינפלד.
ב-22 ביולי 2019 השיקה החברה קולקציית קפסולה של משקפי שמש שבנסון עיצבה לפי סגנונה האישי, וגם מדגמנת.
הקולקציה נקראת "בנזו", כשם החיבה שלה.
בשנת 2020 ביצעה גרסת כיסוי לשיר המפורסם של להקת רדיוהד "Creep" עם בן זוגה דאז ג'י-איזי איתו יצאה כמה חודשים.
בהמשך הוציאה שיר מקורי אותו גם כתבה לצד ג'י איזי "All the Things You're Searching For" בו הם מארחים את הראפר קוסיסקו.
בין השנים 2011–2016 קיימה בנסון מערכת יחסים לסירוגין עם ריאן גוד שהיה הסטייליסט של ג'סטין ביבר.
טרם פרידתם הסופית ב-2016, שמה נקשר ברכילות ושמועות שחלקן הוכחשו, על קשרים רומנטיים עם השחקנים נאט וולף, טיילור לאוטנר וקורד אוברסטריט, וכן עם טיילר בלקברן שגילם את כיילב בן זוגה בסדרה שקרניות קטנות.
בנסון הייתה בת זוגה של דוגמנית העל והשחקנית הבריטית קארה דלווין במשך כשנתיים, מאז שהשתיים שיחקו יחד בסרט דרמת הרוק "הריח שלה".
ביוני 2019 הן אישרו את דבר היותן בזוגיות מזה כשנה.
בסוף השבוע של ה-3–4 באוגוסט 2019 התפרסמו ידיעות שלפיהן בנסון ודלווין נישאו זו לזו בחשאי בטקס שהתקיים בכנסייה בלאס וגאס בנוכחות קהל אורחים מצומצם של מכרים וסלבריטאים.
ואולם, מיד לאחר מכן הופצו ידיעות סותרות שלפיהן השתיים לא נישאו למעשה, ולכל היותר קיימו "טקס ידידות" לא רשמי.
ידיעות אלה מבוססות בין היתר על הטענה שאצל הרשויות בלאס וגאס אין כלל רישיון נישואים מתאים.
שאנון בנסון, אמה של אשלי, אף פרסמה בחשבון האינסטגרם שלה טרוניה: "כה קל היום לרבים בנו לא להטיל כלל ספק במידע, אף שמידע מדויק נמנע מהם".
בנסון ודלווין נפרדו בתחילת אפריל 2020.
בראיון במסגרת המופע של אלן דג'נרס סיפרה בנסון שמכריה נוהגים לכנותה בשם החיבה "בֶּנְזוֹ", כשיבוש של שם משפחתה.
+שנהסרטתפקידהערות2004פתאום 30ילדה בחבורת "שש החתיכות"2007מעודדות צמודות 4קרסון2008החדר של בארטאליס2012ספרינג ברייקרסבריט2015סטוקראמה טיילורפיקסליםליידי ליסה2016אלביס וניקסוןמרגרטChronically Metropolitanג'סי2018הריח שלהרוקסי רוטן2021עוגת יום הולדתטרייסי2023Mob Landקרוליין קונרסAlone at Nightויקיגם מפיקהTBALapham RisingPledge TripמקסיןAmerican Metal
אשלגן פֶּרְמַנְגָּנָט הקרוי גם קליום פרמנגנט ואשלגן על-מנגנטי הוא תרכובת כימית אי-אורגנית, בעלת הנוסחה הכימית KMnO4, המהווה מלח, המורכב מ- +K ויונים של −MnO4, שהוא מחמצן חזק.
כשהחומר נמס במים, נוצרת תמיסה בצבע סגול חזק, שלאחר אידויה, נותרים גבישים מנסרתיים נוצצים בצבע שחור-סגול.
בתרכובת זו, נמצא המנגן בדרגת חמצון 7+.
ניתן לייצר אשלגן פרמנגנט על ידי ערבוב מנגן דו-חמצני מותך עם אשלגן הידרוקסידי וחימום באוויר או עם מקור חמצן אחר לקבלת אשלגן מנגנט , K2MnO4, בו המנגן בדרגת חמצון 6+):
החלפת אשלגן הידרוקסידי בנתרן הידרוקסידי מביאה לתוצר שונה בו דרגת החמצון של המנגן היא 5+.
תוצר התגובה מחומצן באלקטרוליזה בסביבה בסיסית לקבלת אשלגן פרמנגנט:
בנוסף, ניתן לחמצן אשלגן מנגנט לפרמנגנט באמצעות גז כלור:
וכן בתגובת דיספרופורציונציה עם חומצת מימן כלורי:
ב־240°C, אשלגן פרמנגנט מתפרק לאשלגן מנגנט , K2MnO4, מנגן דו-חמצני, אשלגן חמצני, וחמצן, בתגובה הבאה:
בטמפרטורה גבוהה יותר מתרחש פירוק נוסף של אשלגן מנגנט:
אשלגן פרמנגנט מגיב עם אלקנים והתוצר הוא דיאול (2 קבוצות כהל על הפחמנים שיהיו קשורים בקשר הכפול):
אשלגן פרמנגנט מחמצן אלדהידים לחומצות קרבוקסיליות:
מגיב (ריאגנט) חשוב בסינתזות אורגניות - לדוגמה: משמש לחמצון של כהלים ראשוניים לחומצות קרבוקסיליות, וכהלים שניוניים לקטונים.
שימור פירות בעת הובלה ואחסון (סופח אתילן)
כעזר להדלקת אש בערכות הישרדות (בשל היותו מחמצן חזק)
אשלגן סורבט הוא מלח האשלגן של חומצה סורבית (E202).
הוא מאוד מסיס במים (58.2% ב-20 °C), משמש לשימור מזון באופן דומה לחומצה סורבית (E200).
החומר נועד למניעת או האטת שינויים בצבע ובטעם של מזון.
החומר המשמר פועל כנגד עובש ושמרים, והשימוש בו נפוץ במוצרי מזון שונים – כגון גבינות, חמוצים, פירות מיובשים, יין ומוצרים לטיפוח אישי.
אף על פי שחומצה סורבית מופיעה באופן טבעי במספר פירות יער, נהוג לייצר אותה בתעשיית המזון באופן סינתטי.
אשלגן סורבט בצורתו הטהורה גורם לגירוי עור, העיניים ודרכי הנשימה.
לצד מחקרים המלמדים כי החומר בטוח לשימוש על סמך ניסיון ארוך טווח, שלושה מחקרים שנערכו בשנות השבעים הראו כי אין לחומר השפעות מסרטנות בחולדות.
החומר לעיתים קרובות משולב עם חומצה אסקורבית ומלחי ברזל, שילוב הנחשב מוטגני לדנ"א.
במפגש של ארגון המזון והחקלאות העריכו כי הכמות המומלצת לצריכה של אשלגן סורבט לאדם היא 0.025%–0.1%.
לפיכך שיערו כי הצריכה היומית המקובלת היא 12.5 מ"ג / קילוגרם, או 875 מ"ג ליום עבור מבוגר ממוצע (שמשקלו לערך 70 קילוגרם).
הנתונים הסתמכו על סכום של הכמות המומלצת של חומצה סורבית עם סידן ועם אשלגן סורבט (מחושבים כחומצה סורבית).
החומר אושר בסוף שנות ה-40 על ידי ה-FDA האמריקני כבטוח לצריכה כתוסף מזון.
בצרפת אושר השימוש בו החל מ-1959 ובגרמניה משנת 1971.
על פי התקינה האירופאית, הכמות המותרת לשימוש היא 1,000 מ"ג לכל קילוגרם של גבינה.
אשלגן ברומי (Potassium Bromide) הוא מלח מסיס המורכב מקטיון אשלגן ואניון ברום המסודרים בסריג יוני: אריזה קובית צפופה (cubic close packed - ccp) - כל יון מוקף ב-6 יונים במטען מנוגד (קואורדינציה אוקטאדרית) בדומה למבנה הגביש של נתרן כלורי.
החומר שימש כתרופה אנטי אפילפטית עד לשנות השבעים של המאה ה-20 ועדיין משמש בווטרינריה כתרופה נגד פרכוסים בכלבים וחתולים.
כריכוז נמוך במים טעם התמיסה מתוק, בריכוז גבוה יותר הטעם הופך מר והעלאה נוספת בריכוז תיצור טעם מלוח, שמקורו ביוני האשלגן.
כמו כל מלח אשלגן בליעה תגרום לגירוי של ריריות מערכת העיכול, בחילה והקאות.
מייצרים אשלגן ברומי בתגובה של המינרל אשלגן פחמתי (K2CO3) עם ברזל ברומי Fe3Br8
כיוון שהמלח עובר דיסוציאציה מלאה במים משתמשים באשלגן ברומי כמקור ליוני ברומיד למשל בתגובה עם כסף חנקתי בייצור כסף ברומי לסרטי צילום
יון הברומיד בתמיסה יכול ליצור קומפלקסים התגובה עם הלידים של מתכות שונות כדוגמת נחושת ברומית
השימוש בחומר כתרופה לאפילפסיה החל בשנת 1857. באותה תקופה האמינו כי המחלה נגרמת עקב אוננות ומי שגילה את יעילות החומר כנגד פרכוסים, צ'ארלס לוקוק (Sir Charles Locock) האמין כי יעילות החומר נובעת מהשפעתו המדכאת על הדחף המיני.
המחצית השנייה של המאה ה-19 השתמשו באשלגן ברומי בכמויות גדולות לטיפול בהפרעות נוירולוגיות - בית חולים אחד צרך כמה טונות בשנה (חולים קבלו כמה גרמים ביום).
שימוש נרחב זה בחומר נמשך עד לשנת 1912, אז נכנס לשימוש הפנוברביטל.
מלחי ברומיד המשיכו לשמש כתרופה לכאבי ראש ולהרגעה ללא מרשם בארצות הברית עד שנת 1975, אז נאסרו לשימוש (פרט לתרופות במרשם) עקב רעילות כרונית - הברומיד מסולק מהגוף לאט ולכן עשוי ריכוזו לעלות בדם בשימוש מתמשך.
בגרמניה החומר מאושר לשימוש לטיפול באפילפסיה, בעיקר אצל ילדים ומתבגרים.
בוטרינריה משמש אשלגן ברומי לטיפול באפילפסיה אצל כלבים.
כתרופה יחידה או כתוספת לפנוברביטל כשתרופה זו לא יעילה מספיק להפסקת הפרכוסים.
השימוש בחתולים מוגבל בשל סכנה להתפתחות דלקת ריאות.
אשלגן ברומי שקוף בטווח רחב של אורכי גל - מ-250 ננומטר באולטרה סגול ועד ל-25 מיקרון באינפרה אדום.
לכן משתמשים בחומר לייצור חלונות אופטיים לספקטרוסקופיה.
בספקטרוסקופיה בתחום האינפרה אדום (IR) טוחנים לעיתים את הדוגמה עם אבקת KBr ואז דוחסים את האבקה המתקבלת לדיסק שקוף.
ניתן גם למרוח את הדוגמה הנוזלית על משטח שקוף של אשלגן ברומי.
כיוון שהחומר היגרוסקופי יש לשמור חלונות KBr בתנאי יובש.
אשלגן פתלטי , הוא תרכובת מלח חומצית.
הוא מופיע בצורות שונות, לרבות אבקה לבנה, קריסטלים חסרי צבע, תמיסה חסרת צבע, ומוצק יוני שהוא מלח אשלגני של חומצה פתלית.
המימן הוא חומצי במעט, ולכן משמש פעמים רבות לטיטרציה של חומצה-בסיס.
הוא מוצק ויציב באוויר, ולכן קל לשקול אותו בדיוק רב.
אשלי ארול ויליאמס הוא כדורגלן עבר אנגלי-ולשי ששיחק בעמדת הבלם.
ויליאמס התחיל את הקריירה שלו במחלקת הנוער של וסט ברומיץ' אלביון, אותה עזב כשהיה בן 16. לאחר מכן הוא עבר לשחק בהאדנספורד טאון.
כעבור שנתיים במועדון הוא עבר לסטוקפורט קאונטי בה הפך לקפטן כבר בהופעת הבכורה שלו במועדון.
במרץ , ויליאמס הושאל לסוונסי סיטי עד לסיום העונה עם אופציה לרכישת כרטיס השחקן שלו.
בסיום העונה עלתה סוונסי לפוטבול ליג צ'מפיונשיפ לראשונה מזה 24 שנים וכרטיסו של ויליאמס נרכש על ידי המועדון תמורת 400 אלף פאונד, סכום שיא בתולדות המועדון באותה תקופה.
ב-16 בספטמבר 2008, ויליאמס הבקיע את השער הראשון שלו בסוונסי בתיקו 1-1 נגד דרבי קאונטי.
בנובמבר זכה בתואר "הכדורגלן הוולשי של השנה".
בתום עונת נכלל בנבחרת השנה של הליגה, כאשר הוא היה שחקן הרכב משמעותי במערך של המועדון שספג רק 37 שערים ב-46 משחקים.
בעונת ערך את הופעתו ה-106 ברציפות במדי המועדון ובכך השווה את שיא המועדון.
בתום העונה העפילה סוונסי לפרמייר ליג.
ב-24 בספטמבר 2011, ויליאמס הבקיע את שער הבכורה שלו בפרמייר ליג בהפסד 4-1 לצ'לסי.
באוקטובר , ויליאמס חתם על חוזה לשלוש שנים נוספות בסוונסי.
בעונת זכה עם סוונסי בגביע הליגה האנגלי.
ב-19 באפריל 2015 נכלל בהרכב העשור של המועדון.
ב-10 באוגוסט 2016 חתם לשנתיים באברטון.
ב-20 באוגוסט ערך את הופעתו הבכורה בקבוצה בניצחון 2-1 על וסט ברומיץ' אלביון.
ב-13 בדצמבר הבקיע את שערו הראשון בניצחון 2-1 על ארסנל.
ב-2 באוגוסט 2018 הושאל לסטוק סיטי מהצ'מפיונשיפ לעונה אחת.
ב-23 באוגוסט 2019 חתם בבריסטול סיטי לעונה אחת.
ויליאמס אמנם נולד בוולברהמפטון הנמצאת במחוז אנגליה, אך בסופו של דבר החליט לייצג את ויילס מאחר שסבו מצד אמו הגיע משם.
ב-26 במרץ 2008 הוא ערך את הופעת הבכורה שלו בנבחרת ויילס.
ב-14 בנובמבר 2009 ענד לראשונה את סרט הקפטן של הנבחרת בניצחון 0-3 נגד .
ב-11 באוגוסט 2010 הוא הבקיע את שער הבכורה שלו בנבחרת בניצחון 1-5 נגד .
באוקטובר מונה לקפטן הנבחרת באופן רשמי.
נבחרת השנה בפוטבול ליג צ'מפיונשיפ: ,
אשלי וולטרס , מוכר בשם הבמה Asher D, הוא ראפר ושחקן אנגלי.
הוא ידוע בעיקר מהופעתו בתפקיד ריקי בסרט "ילד טעון" (2004) ובתפקיד אנטואן בסרט "תתעשר או תמות בדרך" (2005).
וולטרס נולד בשכונת פקהאם שבדרום-מזרח לונדון להורים שמוצאם מהקריביים.
הוא גדל אצל אמו, פמלה קייס עובדת בשלטון המקומי.
מגיל 4 למד בבית הספר סנט ג'ורג' בקמברוול.
הוא למד בבית הספר למשחק של סילביה יאנג וכשעזב את בית הספר כיכב במספר הפקות תיאטרון.
וולטרס הצטרף ללהקת "So Solid Crew" בשם הבמה Asher D.
הוא הופיע איתם וגם כתב מילים לשירים, ביניהם ללהיט .
בשנת 2006, אחרי שהלהקה התפרקה, הקליט וולטרס את האלבום "In Memory of the Street Fighter" ובו הסינגל "Andrea".
ב-2008 הוציא אלבום אולפן בשם "The Appetiser" בהפקת לורנס עזרא.
בתחילת 2012 חתם וולטרס על חוזה הקלטות עם חברת התקליטים העצמאית SK Records.
ב-29 ביולי 2012 יצא הסינגל "How You Like Me Now", וב-12 בנובמבר אותה שנה יצא סינגל נוסף "Your Love" בליווי קולות של אלישה דיקסון.
כשחקן הוא מופיע בשמו המלא אשלי וולטרס.
בטלוויזיה הופיע בגיל 10 בתפקיד עומאר בסדרה "אינדיאנה ג'ונס הצעיר", ובגיל 14 בתפקיד אנדי בסדרה "גראנג' היל".
ב-2004 שיחק בתפקיד ריקי בסרט הקולנוע של סול דיב "ילד טעון".
הוא גילם דמות של צעיר שיוצא מהכלא ומתחיל בחיים חדשים.
על תפקיד זה זכה בפרס הקולנוע הבריטי העצמאי לשחקן החדש הטוב ביותר.
בשנת 2005 שיחק בסרט הביוגרפי של הראפר 50 סנט, "תתעשר או תמות בדרך" שגם כיכב בסרט.
ב-2006 גילם את וולף בסרט "אלכס ריידר", ואת דני בסרט "Life and Lyrics", תפקיד עליו קיבל תשואות.
ב-2007 כיכב בסרט האימה "WΔZ" לצדן של סלמה בלייר ושל מליסה ג'ורג', ובסרט "Sugarhouse".
הוא שיחק בתפקיד לייסי בפיילוט של הסדרה "West 10 LDN" של ערוץ BBC Three.
וולטרס גילם את הדמות בילי בונד בעונה הרביעית של סדרת הטלוויזיה "הנוכלים".
עוד הופיע בסיטקום "Top Buzzer" של ערוץ MTV.
ב-2006 שיחק בתפקיד אל בי בסרט "House of 9" לצדו של דניס הופר.
ב-2002 שיחק וולטרס על במת התיאטרון במחזה "Sing Yer Heart Out for the Lads" מאת רוי ויליאמס בתיאטרון המלכותי הלאומי.
ב-2008 הופיע במחזה "Oxford Street" מאת ליווי דייוויד אדאי בתיאטרון רויאל קורט.
ב-2008 שיחק בסרט קולנוע נוסף "Tuesday" בתפקיד גנב תכשיטים.
בפברואר ובמרץ 2010 הופיע במחזה "Off the Endz" מאת בולה אגבג'ה בתיאטרון רויאל קורט.
וולטרס הופיע בסדרת הדרמה המשטרתית "The Bill" של רשת ITV ובסדרה אודות כבאים "London's Burning".
הקומיקאי סטיוארט לי התייחס לדמותו של וולטרס בסדרה "Grange Hill" בפרק "Toilet Books" בתוכנית הקומית שלו "Stewart Lee's Comedy Vehicle".
ב-2009 השתתף וולטרס בעיבוד של ה-BBC לרומן "אי קטן" מאת אנדראה לוי .
ב-2001 שיחק בתפקיד ג'ק הולט בסדרת הדרמה קצרת הימים "מנודים".
בתוכנית "BBC Learning", הפרויקט הלימודי של ה-BBC, הציג וולטרס את אחד המונולוגים הידועים של שייקספיר מתוך "רומיאו ויוליה" הפותח במילים "אך שקט, איזה אור מפציע שם מן החלון?" באוקטובר 2011 כיכב וולטרס בסרט "Demons Never Die" של ארג'ון רוז.
באוקטובר 2011 שיחק בתפקיד דושיין בדרמה בת ארבעה חלקים של ערוץ 4 בשם "Top Boy".
בפברואר 2012 הופיע בתפקיד כריס בדרמה "Inside Men" של ה-BBC.
ב-2013 חזר ושיחק שוב בתפקיד דושיין בעונה השנייה של הסדרה "Top Boy".
כשהופיע בפרק בסדרת המדע בדיוני "דוקטור הו" הסתבך עם המפיקים כשצייץ והעלה תמונה של עצמו מתוך הטריילר עם המלה "space".
ב-22 ביוני 2013 התחתן וולטרס עם דניאל איסיי (Danielle Isaie).
לבני הזוג נולדה בת באוגוסט 2014, שמה אמייה-לאב וולטרס.
מבת זוגו הקודמת יש לוולטרס שני בנים, שאיון פרי (נולד בשנת 2000), פאנירו אשלי (נולד ב-2003) ובת, צ'ינה שרס (נולדה ב-2001).
לאשלי יש עוד שתי בנות, אנטוניה ואשלי וולטרס.
שנה שם שם באנגלית תפקיד הערות2000 קולות Some Voices עוזר מטבח נולדו רומנטיים Born Romantic לי 2004 ילד טעון Bullet Boy ריקי 2005 בית מס' 9 House of 9 אל בי גול!
קארל פרנסיס תתעשר או תמות בדרך אנטואן 2006 אלכס ריידר Stormbreaker וולף Life and Lyrics דני לואיס 2007משוואת פרייס WΔZ דניאל לאוני Sugarhouse D 2008 ספיד רייסר Speed Racer פרינס קבלה Tu£sday chkh2011 Anuvahood קראקס Sket טרייהשדים לעולם לא מתים Demons Never Die בייטס 2012 St.
George's Day קוץ 2013 Grace and Danger פלינג The Charlatans כתיבה ובימוי סטריטדאנס: נבחרת הכוכבים All Stars מארק 2014 מונטנה Montana ריאן 2016 בית ספר במצור Billionaire Ransom דני דורסי מחר הכל מתחיל Demain tout commenceלואל
כריס פרק: "I Am Victoria" 2025 הרלן קובן: הנעדרים Missing You ג'וש ביוקנן 5 פרקים התבגרות Adolescence הבלש לוק בסקום 2 פרקים אלף מכות A Thousand Blows סוויץ' 3 פרקים
תאריךשםמקום במצעדקרדיטUK2002 אלבום בכורה שלא יצא לאור-Asher D14 ביוני 2004Street Sibling
אלבום אולפן שלישי-Asher D26 בפברואר 2009Ashley Walters
תאריךשםמקום במצעדקרדיטUKיוני 2006Cure 4 Cancer
מיקסטייפ ראשון-Asher D4 בפברואר 2007The Appetiser
מיקסטייפ שלישי-אשלי וולטרס31 בדצמבר 2011Forgotten Treasures Vol.
מיקסטייפ רביעי-אשלי וולטרס31 בדצמבר 2011Forgotten Treasures Vol.
מיקסטייפ חמישי-אשלי וולטרס2 בינואר 2012Forgotten Treasures Vol.
אשלי ג'נסן היא שחקנית סקוטית.
ג'נסן הייתה מועמדת לפרס אמי על תפקידה בסדרת הטלוויזיה "ניצבים" שבה הופיעה בשנים 2005–2007. היא השתתפה בסדרה של ABC "בטי", ובסיטקום "Accidentally on Purpose" של CBS.
ג'נסן נולדה באנאן שבסקוטלנד למרגרט ואייבר ג'נסן.
היא גדלה אצל אמה שהייתה מורה לחינוך מיוחד.
ג'נסן למדה משחק באוניברסיטת המלכה מרגרט באדינבורו והייתה חברה בתיאטרון הלאומי לנוער .
תפקידה הגדול הראשון בטלוויזיה היה בדמות קלייר דונלי, בתו של ג'ו-ג'ו דונלי הפושע מגלזגו (בגילומו של בילי קונולי, בדרמה "Down Among the Big Boys" ששודרה ב-BBC בשנת 1993. ב-1994 שיחקה בדמות המזכירה התמהונית רוזי מק'קוניצ'י בעונה האחרונה של הסדרה הקומית "ממאי עד דצמבר", המחליפה של המזכירה הקודמת הילרי.
עוד באותה שנה שיחקה בתפקיד הת'ר בסדרה "Roughnecks" של ה-BBC.
היא הופיעה בפרק "Contact" של הסדרה דיינג'רפילד בדמות אמא שי ילדה הסובלת מדלקת קרום המוח.
אחר כך גילמה את פיונה מוריס באופרת הסבון "איסטאנדרס".
ב-2003 שיחקה בדרמה ",Two Thousand Acres of Sky" של ה-BBC לצדם של מישל קולין ופול קיי.
ג'נסן כיכבה לצדו של ריקי ג'רווייס בסדרה "ניצבים" של BBC Two/HBO בדמות מגי ג'ייקובס חסרת הכישורים החברתיים.
על הופעתה בעונה הראשונה של הסדרה זכתה ב-2005 בפרס השחקנית הקומית החדשה הטובה ביותר של פרסי הקומדיה הבריטית .
ב-2006 זכתה בשני פרסי הקומדיה הבריטית, והייתה מועמדת לפרס באפט"א על תפקידה ב"ניצבים".
על הופעתה בספיישל חג המולד של הסדרה הייתה ג'נסן מועמדת לפרס אמי.
בינואר 2006 כיכבה בסדרת הדרמה "השעה ה-11" של ITV לצדו של פטריק סטיוארט.
אחר כך באותה שנה שיחקה בסרט "A Cock and Bull Story" בכיכובו של סטיב קוגן.
ב-2007 הייתה קריינית בסרט הדוקומנטרי "Taking Liberties" שביים כריס אטקינס.
בספטמבר 2006 שיחקה ג'נסן בתפקיד הגדול הראשון שלה בטלוויזיה האמריקנית בדמות כריסטינה מק'קיני בסדרה "בטי" של רשת ABC.
הדמות הייתה אמורה להיות אמריקאית אבל המפיקים אהבו את המבטא של ג'נסן ושינו את הלאום של הדמות לבריטית.
בינואר 2009 כיכבה ג'נסן בקומדיה "No Holds Bard" ששודרה ב-BBC סקוטלנד כחלק מתוכניות "Burns Night" לציון 250 שנה להולדתו של המשורר רוברט ברנס.
היא משתתפת במסעי פרסום ברדיו ובטלוויזיה של "הבנק של סקוטלנד" ושל חברת מוצרי הניקיון "פרסיל".
מספטמבר 2009 עד מאי 2010 כיכבה לצדה של ג'נה אלפמן בסטיקום "Accidentally on Purpose".
עוד שיחקה בקומדיה של ה-BBC בשם "Nativity" בדמות ג'ניפר לור, מפיקה ומזכירה מהוליווד ומושא אהבתו של פול מדנס בגילומו של מרטין פרימן.
הסרט "Nativity" יצא לאקרנים ב-27 בנובמבר 2009.
ב-21 בדצמבר כיכבה בדרמה קומית בשם "Accidental Farmer" מנהלת לונדונית שקונה חווה נטושה באמצעות כרטיס אשראי של החבר המתפרפר שלה.
ב-2011 דיבבה את ננט הצפרדע בסרט האנימציה "נומיאו ויוליה".
באפריל אותה שנה כיכבה בדרמה "The Reckoning" של ITV.
ב-6 באוקטובר 2016 השתתפה בתוכנית הבישול "Saturday Kitchen" בהנחיית ג'יימס מרטין.
ב-2014 כיכבה ג'נסן בתפקיד הראשי אגאתה רייזין בסרט טלוויזיה, עיבוד לרומן "Agatha Raisin and the Quiche of Death" מאת מ.
ב-2015 כיכבה ג'נסן לצדם של שרון הורגן ושל הקומיקאי האמריקאי רוב דילייני בקומדיה "קטסטרופה", ששודרה בערוץ 4 הבריטי.
עוד ב-2015 כיכבה יחד עם סוזן קלמן בסדרה הקומית "אחיות" ברדיו 4 של ה-BBC.
קלמן גם כתבה את הסדרה.
ג'נסן התחתנה עם השחקן טרנס ביזלי בטקס בקליפורניה ב-29 בינואר 2007 אחרי שש שנות חברות.
השניים הכירו ב-1999 כשעבדו על הפקה של המחזה "המלך ליר".
ב-2009 נולד בנם פרנסיס ג'ונתן ביזלי.
ביזלי נפטר בביתם בסאמרסט בנובמבר 2017.
שנה שם שם באנגלית תפקיד הערות 1990 אורות הכרך City Lights סדרת טלוויזיה (פרק אחד) 1992, 1993 Rab C.
אשלי גרהאם היא דוגמנית אמריקאית.
היא הופיעה על שעריהם של מגזיני אופנה כגון "ווג", "הרפרס בזאר", "גלאמר", ו"Elle".
הופיעה במספר קמפיינים של לוי שטראוס ושות'.
בשנת 2016 היא הפכה לדוגמנית הראשונה למידות גדולות שהופיעה בשער של גיליון בגדי הים של ספורטס אילוסטרייטד.
ב-2017, גראהם הפכה לדוגמנית הראשונה למידות גדולות המופיעה על השערים של המהדורות של "ווג" בבריטניה וארצות הברית.
גרהאם הופיעה ב-The Tonight Show, Entertainment Tonight, חדשות CBS ורואיינה על ידי NPR על דוגמנות למידות גדולות.
גרהאם נולדה וגדלה בלינקולן, נברסקה שבארצות הברית.
יש לה שתי אחיות צעירות.
היא סיימה את לימודיה התיכוניים בשנת 2005. היא התגלתה בשנת 2000 על ידי סוכנות I&I בזמן קניות באומהה, נברסקה.
בשנת 2001, גראהם חתמה על חוזה עם Wilhelmina Models, לאחר השתתפות בוועידת דוגמניות.
ב-2003, היא חתמה על חוזה עם Ford Models.
בשלב מוקדם בקריירה, גראהם הופיע במגזין YM.
באפריל 2007, היא סוקרה על ידי סאלי סינגר במגזין ווג ואז הופיעה בגיליון אוקטובר 2009 של Glamour בכתבת "גופים אלה יפים בכל גודל", יחד עם דוגמניות למידות גדולות אחרות.
ב-2010, גראהם הופיעה בפרסומת הטלוויזיה של ליין בריאנט.
הפרסומת הגיעה למעל 800,000 צפיות ביוטיוב, וסוקרה על ידי חברות חדשות כגון הפינגטון פוסט וניו יורק פוסט.
ב-31 במאי 2010, היא הופיעה בתוכנית האירוח של ג'יי לנו, והתייחסה למחלוקת.
בדצמבר 2010, גראהם גם הופיעה במאמר במגזין Bust.
גרהאם הופיעה במספר קמפיינים של לוי שטראוס ושות'.
גרהאם הופיעה במספר קמפיינים של מרינה רינלדי: אביב/קיץ 2012, סתיו/חורף 2012, וסתיו/חורף 2012. לקוחות אחרים כוללים את בלומינגדיילס, Addition Elle, Elomi הלבשה תחתונה, Hanes, Hanesbrands, Liz Claiborne, מייסיס, Nordstrom, Simply Be, וטארגט.
בסוף אותה שנה, גרהאם הוכרזה כדוגמנית השנה למידות גדולות בשבוע האופנה בניו יורק.
בשנת 2013, גראהם עיצבה הלבשה תחתונה ל-Addition Elle, חנות קנדית למידות גדולות.
גרהאם הופיעה בתוכנית "מייד" של MTV, בתור מאמנת לדוגמנית שאפתנית למידות גדולות.
גרהאם הופיעה במאי 2014 בגיליון הבינלאומי של הרפרס בזאר.
גראהם דגמנה על שער גיליון יוני 2014 Elle קוויבק.
ב-2015, swimsuitsforall, רשת בגדי ים למידות גדולות, בהשתתפות גרהאם הופיעו בגיליון של ספורטס אילוסטרייטד ובגיליון בגדי הים של ספורטס אילוסטרייטד השנתי.
גרהאם הייתה הדוגמנית הראשונה למידות גדולות שהופיעה בגיליון זה.
ב-2016, היא הפכה לדוגמנית הראשונה שדגמנה בשער של גיליון בגדי הים של ספורטס אילוסטרייטד.
היא השתתפה בקליפ לשיר "Toothbrush" של להקת DNCE.
בשנת 2023 הנחתה את תוכנית השיפוצים "ברבי: אתגר בית החלומות" בדיסקברי+ בה שהיא יוצאת לאתגר ענק, להפוך בית אמיתי בקליפורניה לבית של ברבי.
גראהם דיברה בבתי ספר תיכוניים על דימוי גוף וקבלה עצמית.
היא השתתפה במשימות הומניטריות בדרום אפריקה עם קרן Themba.
היא מתנדבת בתנועת בריאות בכל גודל.
גרהאם פגשה את בעלה, ג'סטין ארווין, צלם וידאו, בכנסייה בשנת 2009. בני הזוג נישאו בשנת 2010. בשנת 2020 ילדה את בנה הבכור, ובינואר 2022 ילדה תאומים.
אשלי ברץ' היא שחקנית, מדבבת, מוזיקאית, זמרת וסופרת אמריקאית, אשר ידועה בתור המדבבת של הדמות טייני טינה ממשחק הווידאו Borderlands 2, הדמות אלוי מהמשחק Horizon Zero Dawn, הדמות מיורי שיינה מהאנימה Steins;Gate והדמות סשה בראוס מהאנימה מתקפת הטיטאנים וכן ידועה מסדרת הרשת הקומית שלה, Hey Ash, Whatcha Playin'?
כמו כן, היא הכותבת של עלילת סדרת האנימציה הרפתקאות פין וג'ייק מבית Cartoon Network וכן המדבבת של הדמות קלואי פרייס מהמשחק Life Is Strange, שבו היא זכתה בפרס הג'וסטיק המוזהב על הביצועים הטובים ביותר.
כמו כן, היא המארחת בסדרת הרשת Unplugged של ערוץ היוטיוב Geek & Sundry.
בואו נהיה גיבוריםאניד, גלאדיס ודמויות שונות2019Borderlands 3טייני טינהThe Outer Worldsפרוואטי הולקומב2020 The Last of Us Part IIמל2022 Horizon Forbidden Westאלויי, אליזבת' סובק, בטא
+ רשימת דיבובים בסדרות אנימה שנה שם האנימה תפקיד הערות סימוכין 2012 Steins;Gate מיורי שיינה גם בסרט 2013 – הווה מתקפת הטיטאנים סשה בראוס גם בעונה השנייה 2015 מתקפת הטיטאנים: בית ספר יסודי סשה בראוס
+ רשימת דיבובים בסדרות אנימציה שנה שם הסדרה תפקיד הערות סימוכין 2013 – 2014 בי ופאפי קאט קאס 2014 – 2016 הרפתקאות פין וג'ייק בריזי סקרופ צ'רלי דיו דרופ בון בון דמויות משניות אחדות גם כותבת הסיפור 2017 – 2019 OK K.O.!
Let's Be Heroes אניד פרקים קצרים ובתוכנית הטלוויזיה בלבד 2017–2018 סטיבן יוניברס רותיל2019חלל אינסופיאש גרוון2020-2021Mythic Questרייצ'לגם כתבה 2 פרקים2021 - הווההרוח ומולי מגימולי מגי21 פרקים2022אגדת ווקס מכינהתסריטאית פרק: Shadows at the Gates"2022–2025Chibiverseמולי מגידיבוב; 6 פרקים
שנה שם הסדרה תפקיד הערות סימוכין 2008 – הווה Hey Ash, Whatcha Playin'?
אש גם היוצרת, הכותבת והמפיקה2012 Must Come Down הולי 2017 מימד 404 שנון
שנה פרס קטגוריה כותרת תוצאה 2015 פרס הג'ויסטיק המוזהב הביצועים של השנה Life Is Strange 2015 פרסי האקדמיה הבריטית מבצע Life Is Strange 2017 פרס אמי לבידור בפריים טיים יוצא מן הכלל בסדרת אנימציה הרפתקאות פין וג'ייק 2019פרסי המשחקים 2019הדיבוב הטוב ביותרThe Outer Worlds
אשלי גונזלס (בספרדית: Asley González; נולד ב-5 בספטמבר 1989) הוא ג'ודוקא קובני המתחרה בקטגוריית עד 90 ק"ג, סגן אלוף אולימפי מלונדון 2012. באליפות העולם 2013 שנערכה בריו דה ז'ניירו, זכה גונזלס במדליית הזהב.
גונזלס מחזיק גם במדליית ארד מאליפות העולם 2011 שנערכה בפריז, ובשתי מדליות כסף מהמשחקים הפאן-אמריקאיים.
לונדון 2012: מדליית כסף בקטגוריית המשקל עד 90 ק"ג
ריו דה ז'ניירו 2013: מדליית זהב בקטגוריית המשקל עד 90 ק"ג
פריז 2011: מדליית ארד בקטגוריית המשקל עד 90 ק"ג
גוודלחרה 2011: מדליית כסף בקטגוריית המשקל עד 90 ק"ג
טורונטו 2015: מדליית כסף בקטגוריית המשקל עד 90 ק"ג
גוודלחרה 2011: מדליית זהב בקטגוריית המשקל עד 90 ק"ג
סן חוסה 2013: מדליית זהב בקטגוריית המשקל עד 90 ק"ג
מונטריאול 2012: מדליית כסף בקטגוריית המשקל עד 90 ק"ג
אדמונטון 2015: מדליית כסף בקטגוריית המשקל עד 90 ק"ג
סן חוסה 2018: מדליית כסף בקטגוריית המשקל עד 90 ק"ג
גראנד סלאם ריו דה ז'ניירו 2011: מדליית כסף
גראנד סלאם טוקיו 2011: מדליית כסף
גראנד סלאם פריז 2012: מדליית ארד
גראנד סלאם פריז 2013: מדליית כסף
גראנד פרי מיאמי 2013: מדליית זהב
טורניר המאסטרס 2015: מדליית ארד
גראנד פרי בודפשט 2015: מדליית ארד
גראנד פרי צ'ינגדאו 2015: מדליית כסף
גראנד סלאם טוקיו 2015: מדליית כסף
גראנד פרי הוואנה 2016: מדליית זהב
גראנד פרי זאגרב 2018: מדליית כסף
אשלי "אש" ברטי היא טניסאית עבר מקצוענית אוסטרלית.
דורגה במקום הראשון בעולם (12 באוקטובר 2020) בדירוג ה-WTA, התאחדות טניס הנשים.
ברטי זכתה 3 פעמים בטורניר גראנד סלאם ליחידות, באליפות אוסטרליה הפתוחה (2022), באליפות צרפת הפתוחה (2019) ובאליפות וימבלדון (2021).
בנוסף לכך, היא זכתה באליפות סבב ה-WTA (2019) ובתואר גראנד סלאם לזוגות נשים באליפות ארצות הברית הפתוחה (2018).
ברטי נולדה באיפסוויץ' בקווינסלנד שבאוסטרליה, וגדלה בפרוור ספרינגפילד של איפסוויץ'.
היא האחות הצעירה מתוך שלוש אחיות.
החלה להתאמן בטניס כבר בגיל 4 בהדרכתו של ג'ים ג'ויס, שמעולם לא אימן שחקנים בגיל כל כך צעיר, אך השתכנע לעשות כך בשל כישרונה הגדול.
בהמשך התאמנה בהדרכתו של סקוט דרייפר.
בגיל 15 החלה להתאמן בהדרכתו של ג'ייסון סטולטנברג ושהתה רוב הזמן באירופה.
ברטי דורגה במקום שני בעולם לנערות.
באליפות וימבלדון לנערות שנערכה בשנת 2011 זכתה ברטי בתואר לאחר שניצחה את אירנה כרומצ'בה מרוסיה בשתי מערכות (7–5, 7–6(7–3)).
באליפות ארצות הברית לנערות שנערכה באותה השנה הגיעה לשלב חצי הגמר שבו הפסידה לקרולין גרסיה מצרפת בשתי מערכות (3–6, 2–6).
בשנה זו הגיעה ברטי בשלושת טורנירי הגראנד סלאם למשחק הגמר בטורניר לזוגות נשים ביחד עם קייסי דלאקווה מאוסטרליה.
באליפות אוסטרליה הן הפסידו במשחק הגמר לשרה אראני ורוברטה וינצ'י מאיטליה (1 בעולם) בשלוש מערכות (2–6, 6–3, 2–6).
באליפות וימבלדון הן הפסידו במשחק הגמר לפנג שוואי מסין ולשיה שוויי מטאיוואן (8 בעולם) בשתי מערכות (6–7(1–7), 1–6), ובאליפות ארצות הברית הפסידו לאנדריאה הלווצ'קובה ולוציה הרדצקה מצ'כיה (5 בעולם) בשלוש מערכות (7–6(7–4), 1–6, 4–6).
באליפות צרפת שנערכה בשנה זו, הגיעה ברטי לשלב הגמר בטורניר לזוגות נשים ביחד עם קייסי דלאקווה, שבו הן הפסידו לבתאני מאטק-סנדס מארצות הברית ולוציה שפרובה מצ'כיה (1 בעולם) בשתי מערכות (2–6, 1–6).
תואר גראנד סלאם ראשון בזוגות נשים
באליפות ארצות הברית שנערכה בשנה זו היא זכתה בתואר בזוגות נשים ביחד עם קוקו ואנדוויי מארצות הברית לאחר ניצחון על טימאה בבוש מהונגריה וכריסטינה מלדנוביץ' מצרפת (2 בעולם) בשלוש מערכות (3–6, 7–6(7–2), 7–6(8–6))
לאליפות אוסטרליה הפתוחה שנערכה בסוף ינואר אותה שנה הגיעה ברטי כשהיא מדורגת במקום 15 בעולם.
בטורניר עצמו הגיעה לשלב רבע הגמר, הישג השיא שלה בטורניר גראנד סלאם עד אז, ובו הפסידה לפטרה קביטובה מצ'כיה (8 בעולם) בשתי מערכות (1–6, 4–6).
בשלב שמינית הגמר היא ניצחה את מריה שרפובה מרוסיה (30 בעולם) בשלוש מערכות (4–6, 6–1, 6–4).
תואר גראנד סלאם ראשון יחידות
לאליפות צרפת הפתוחה שנערכה בסוף מאי ותחילת יוני אותה שנה, היא הגיעה מדורגת במקום השמיני בעולם, דירוג השיא שלה.